3 राज्यों के विधानसभा चुनाव के नतीजों के बाद किसानों का मुद्दा फोकस में  आ गया है। बजट में किसानों के लिए पैकेज का एलान हो सकता है। सरकार  किसानों के लिए इनकम सपोर्ट स्कीम ला सकती है। इसके लिए कृषि मंत्रालय,  वित्त मंत्रालय और नीति आयोग में बातचीत हो रही है। अंतरिम बजट में किसानों  को 3 लाख रुपए तक का बिना ब्याज के लोन का एलान हो सकता है। इसके अलावा  इनकम सपोर्ट स्कीम पर भी बात हो रही है। एसबीआई ने इसका समर्थन किया है।  इसके तहत हर परिवार को सालाना 12 हजार रुपए 2 किश्त में दिए जा सकते हैं।